钦定古今图书集成/方舆汇编/边裔典/第102卷 > 道明国
## 钦定古今图书集成/方舆汇编/边裔典/第102卷 > 道明国

唐

### 太宗贞观二年殊禁入贡

按《唐书太宗本纪》不载。按《南蛮传》：“环王南有殊禁
者，汎交趾海，三月乃至，与婆罗同俗。贞观二年，使者
上方物。”

唐

### 太宗贞观九年甘棠使者入朝

按《唐书太宗本纪》不载。按《南蛮传》：“贞观九年，甘棠
使者入朝，国居海南

唐

### 太宗贞观十二年僧高等国遣使入贡

按：《唐书太宗本纪》，不载。按《南蛮传》：“贞观十二年，僧
高、武令、迦乍、鸠密四国使者朝贡。僧高直水真腊西
北，与环王同俗。其后鸠密王尸利鸠摩又与富那王
尸利提婆跋摩等遣使来贡。僧高等国，永徽后为真
腊所并。”

唐

### 太宗贞观 年堕和罗遣使入贡

按《唐书太宗本纪》不载。按《堕和罗本传》：“堕和罗亦
曰独和罗，南距盘盘，北迦逻舍弗，西属海，东真腊，自
广州行五月乃至。国多美犀，世谓堕和罗犀。有二属
国，曰昙陵、陀洹，昙陵在海洲中。陀洹一曰耨陀洹，在
环王西南海中，与堕和罗接，自交州行九十日乃至。
王姓察失利，名婆那，字婆末。无蚕桑，有稻、麦麻豆，畜
有”白象、牛、羊、猪。俗喜楼居，谓为“干栏。”以白㲲、朝霞布
为衣。亲丧，在室不食，燔尸已，则剔发浴于池，然后食。
贞观时，并遣使者再入朝，又献婆律膏、白鹦鹉，首有
十红毛，齐于翅。因丏马、铜钟，帝与之。

唐

### 太宗贞观 年墯婆登遣使入贡

按《唐书太宗本纪》，不载。按《南蛮传》：“贞观中，堕和罗、
墯婆登皆遣使者入贡，太宗以玺诏优答墯婆登在
环王南行二月乃至。东诃陵，西迷黎车，北属海。俗与
诃陵同，种稻，月一熟。有文字，以贝多叶写之。死者实
金于口，以钏贯其体，加婆律膏、龙脑众香，积薪燔之。”